เลิกบ้านธนารักษ์ตกอีไอเอ
อภิศักดิ์สั่งถอยโครงการบ้านประชารัฐพหลโยธิน 11 หาก ไม่ผ่านอีไอเอ
10 มี.ค. 2560

อภิศักดิ์สั่งถอยโครงการบ้านประชารัฐพหลโยธิน 11 หาก ไม่ผ่านอีไอเอนายอภิศักดิ์ ตันติวรวงศ์ รมว.คลัง เปิดเผยถึงการดำเนินโครงการก่อสร้างบ้านธนารักษ์ประชารัฐ ซอยพหลโยธิน 11 ซึ่งกำลังถูกคัดค้านจากกลุ่มชาวบ้านในพื้นที่ว่า ตามหลักแล้วโครงการนี้สามารถดำเนินการก่อสร้างได้ เพราะเป็นอาคารขนาด 8 ชั้น โดยมีวัตถุประสงค์เพื่อต้องการช่วยเหลือให้กลุ่มข้าราชการผู้มีรายได้น้อย ได้เข้าถึงที่อยู่อาศัยด้วยการเช่าในราคาที่ไม่แพง แต่ส่วนปัญหาที่มีชาวบ้านในพื้นที่แสดงข้อกังวลและมีการคัดค้านไม่เห็นด้วยกับการก่อสร้างนั้นก็ต้องรับฟัง และต้องรอการศึกษาด้านผล กระทบต่อสิ่งแวดล้อม (อีไอเอ) เป็นตัวตัดสิน"หากโครงการอีไอเอไม่ผ่านก็สร้างไม่ได้ แต่ถ้าผ่านก็จะต้องดำเนินการต่อตามกฎหมายที่กำหนดไว้" รมว.คลัง กล่าวนายจักรกฤศฏิ์ พาราพันธกุล อธิบดีกรมธนารักษ์ กล่าวว่า  หากโครงการนี้มีการยกเลิกไป จะไม่มีการหาพื้นที่ใหม่เพราะที่ราชพัสดุที่อยู่ใจกลางเมืองมีเพียงแห่งเดียวเท่านั้น แต่อย่างไรก็ตาม กรมยังมีโครงการบ้านธนารักษ์ประชารัฐอีกหลายแห่งที่กระจายอยู่รอบ กทม. ที่สามารถดำเนินการต่อได้ ส่วนข้อกังวลเกี่ยวกับปัญหาข้าราชการที่ได้สิทธิจะมีการหากำไรปล่อยให้เช่าช่วงจนเกิดปัญหาบานปลายตามมา กรมขอยืนยันจะมีการตรวจสอบคุณสมบัติผู้ได้รับสิทธิอย่างเข้มงวด หากตรวจพบว่าใครได้สิทธิและไม่อยู่จริงหรือมีการปล่อยให้เช่าต่อจะยกเลิกสิทธิและสั่งให้ย้ายออกทันทีทั้งนี้ กรมธนารักษ์ได้ทำเอกสารชี้แจงประเด็นข่าวเกี่ยวกับก่อสร้างโครงการบ้านธนารักษ์ประชารัฐ ซอยพหลโยธิน 11 ต่อประชาชนว่า เป็นโครงการตามนโยบายของรัฐบาลในการปฏิรูปแบบบริหารประเทศเพื่อขับเคลื่อนแก้ไขปัญหาเศรษฐกิจ สังคม และสิ่งแวดล้อมของประเทศ โดยแนวนโยบายด้านหนึ่งคือการลดความเหลื่อมล้ำของสังคมและการสร้างโอกาสในการเข้าถึงบริการของรัฐ ที่มีสิทธิเช่าโครงการจะต้องมีรายได้ ไม่เกิน 2 หมื่นบาท/เดือน ในวันที่ยื่นขอรับสิทธิค่าเช่าอาคารชุดพักอาศัยไม่เกินเดือนละ 4,000 บาท/หน่วย พักอาศัยได้เป็นเวลา 5 ปี เพื่อให้มีการเปลี่ยนแปลงรุ่นผู้อยู่อาศัยภาพประกอบข่าว